Ministers se braaigeriewe ruk jou sak | Maroela Media
Scopa, die staande komitee oor openbare rekeninge in die parlement, het Dinsdag kommer uitgespreek oor hoe die departement van openbare werke byna 'n half miljoen rand spandeer het aan opknappingswerk van braaigeriewe by huise van ministers.
"Scopa is van mening dat daar nie van Suid-Afrikaners verwag kan word om dié bedrag geld net vir braaigeriewe vir ministers op te dok nie," het Scopa in 'n verklaring gesê.
"Die komitee is bekommerd oor wat as prioriteite deur die regering beskou word. Is dit regtig nodig om so 'n bedrag geld net op braaigeriewe vir ministers se bestee?"
Scopa het ook gesê hy is bekommerd oor hoe die regering buitensporige bedrae van belastingbetalers se geld bestee aan die aankoop en instandhouding van huise aangesien sommige daarvan nie eens deur ministers of adjunkministers gebruik word nie.
Die komitee het gesê hy weet dat die departement 148 luukse huise besit wat aan ministers en adjunkministers toegeken is.
"Scopa het die departement versoek om 'n verslag in te dien van hoeveel al dié huise die regering oor die afgelope twee boekjare aan opknappingswerk en eiendomsbelasting gekos het. Scopa het ook versoek dat die departement aandui watter van dié huise as erfenisterreine verklaar is."
Die komitee het verder kommer uitgespreek dat daar nie 'n perk geplaas word op die aankoop van huise vir ministers nie. Die departement het blykbaar R9 miljoen aan 'n huis vir 'n sekere minister bestee, terwyl ander ministers in huise van R4 miljoen woon.
In die nuus parlement Scopa
Jy is reg Willie. En dan wonder hulle hoekom alle bronne bankkrot is en en en…………
hulle kan hulle eie huise en braaigeriewe betaal. as hulle voel hulle kan dit nie op hulle salarisse bekostig nie, kan hulle maar n container by prasa nationaliseer.
En die dwase stem weer vir hulle
waar om moet hulle huise kry van die staat om n te bly ek moet my eie huis koop / of huur hulle verdien genoeg sorry te veel kan dit self betaal bemorsing van belasting geld